Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 3461

(1) A kiigazítás iránt tett első lépésig azon gabonafélékre alkalmazandó kompenzációs összeget, amelyekre nézve nincs rögzített származékos intervenciós ár az új tagállamokra vonatkozóan, abból a kompenzációs összegből kell származtatni, amely olyan versengő gabonafélére alkalmazandó, amelyre vonatkozóan rögzítettek származékos intervenciós árat, figyelembe véve az adott gabonafélék küszöbárai közötti kapcsolatot. Ha azonban a küszöbárak közötti kapcsolat jelentősen különbözik az érintett új tagállam piacán feljegyzett árak közötti kapcsolattól, az utóbbi kapcsolatot figyelembe lehet venni. A további kompenzációs összegeket az első albekezdésben említettek alapján és az 52. cikknek az árkiigazításra vonatkozó szabályaival összhangban kell megállapítani. 2004/60/II. szám

Source: https://magyarkozlony.hu/hivatalos-lapok/ef6d1064adc3681a135a845696cfcd63a57e3768/dokumentumok/755b096f4aa1b1c940835872535bc4c5a9a35d20/letoltes